GRAN DIA ACOMPANYANT, ENSENYANT I COMPARTINT UNA JORNADA DE SESSIÓ DE BELLESA TOP. Gràcies a la fundació `Ramon Noguera´ , estem molt agraides d´haver pasat aquesta estona amb totes les noies amb les que hem tingut el plaer de compartir\nA Nuduka assumin en nou repte: a partir d´ara, a més a més dels nostres serveis de Perruqueria, Maquillatge, Visatgisme i Estètica Oncològica, t´oferim les darreras tendències en VESTUARI I COMPLEMENT de les marques més exclusives. Visita´ns i decobreix el nostre\nIniciem aquest nou curs amb les propostes en tendències de `Talls de cabells´que marquen aquest 2021. Després d´un 2020 carregat de molta incertesa, l´arribada del nou any ens fa especial il·lusió i ens obre les portes a un cicle amb molt\n" Un dia, no em vaig reconèixer al mirall"\nAvui visita estrella al nostre saló de Raffel Pages i Miguel Griño. Grans referents del món de la perruqueria emocional, però sobretot animes que inspiren passió per la nostra professió. Moltes gràcies per pasar una estona amb nosaltres mestres.\nSi estas pensant en apostar per un nou canvi de look, el `BLUNT BOB´és sens dubte un dels talls que desitjaràs aquest estiu 2020. Aques nou estil afavoreix a tots els ovals facials i textures de cabells des de llisos, arrisats,\nTractament innovador a base de 42 actius naturals entre els quals trobem una barreja de 20 olis essencials. Aconseguiràs un cabell llis, acabat natural, cero encrespat i control del frizz. Rejoveneix la fibra capil·lar i dóna-li una segona vida als teus cabells\nSUBLIME 10´31 DE `GOA ORGANICS´VEGAN BEAUTY BY NUDUKA Innovador tractament/ritual ja disponible al nostre saló. Actua sobre la fibra capil·lar, l´ajuda a reparar i nodrir a l´hora que rejoveneix els cabells. Regenera, recupera i reconstrueix la capa més interna de la fibra, repara


Canviar la configuració d’un full de càlcul compartit al Numbers de l’iPad - Suport tècnic d'Apple (ES)\nCanviar la configuració d’un full de càlcul compartit al Numbers de l’iPad\nSi ets el propietari d’un full de càlcul que s’ha compartit amb altres persones, o si el propietari t’ha donat permís per convidar altres persones, pots veure o canviar la configuració d’accés i la configuració de permisos dels participants en qualsevol moment.\nSi has definit l’opció “Les persones que convides” per a l’accés al full de càlcul, pots definir permisos diferents per a cadascuna d’aquestes persones.\nSi ets el propietari del full de càlcul, o si el propietari t’ha donat permís per convidar altres usuaris, pots canviar l’accés en qualsevol moment; ara bé, això afectarà totes les persones que col·laborin en el full de càlcul. Aquests són els resultats de canviar la configuració:\nSi el full de càlcul està tancat: al gestor de fulls de càlcul o a l’app Arxius, obre la carpeta Numbers de l’iCloud Drive, toca Seleccionar a l’angle superior dret, toca el document (es mostrarà una marca de selecció), toca Compartir a la part inferior de la pantalla i, després, toca “Mostrar persones”.\nToca “Opcions per compartir” i, aleshores, selecciona la configuració d’accés que vulguis.\nSi ets el propietari d’un full de càlcul compartit amb l’accés definit com a “Les persones que convides”, o si el propietari t’ha donat permís per convidar altres usuaris, pots canviar ràpidament els permisos de tothom.\nToca “Opcions de compartir” i toca la configuració de permisos que vulguis.\nSi ets el propietari d’un full de càlcul compartit amb l’accés definit com a “Les persones que convides”, o si el propietari t’ha donat permís per afegir persones, pots canviar el permís d’una persona sense que això afecti els permisos de la resta. També pots retirar-li l’accés al full de càlcul.\nNota: Els participants amb permís per afegir persones al full de càlcul no poden canviar el permís ni l’accés del propietari.\nVeure tambéIntroducció a la col·laboració al NumbersConvidar altres usuaris a col·laborar al Numbers de l’iPadCol·laborar en un full de càlcul compartit al Numbers de l’iPadDeixar de compartir un full de càlcul al Numbers de l’iPad


Estudia anglès aquest estiu a la costa d'Anglaterra\nPàgina inicial/Estudiar a l'estranger/Estudiar anglès a la costa d’Anglaterra\nVols estudiar un curs d’anglès a l’estranger aquest estiu? Si és així, segurament estiguis buscant una destinació on puguis gaudir de l’estiu mentre que estudies anglès. Per això, la costa del Regne Unit és una opció molt recomanable, ja que les seves platges, el seu ambient i el seu clima faran que gaudeixis d’un estiu excepcional.\nSi ens situem al Sud-est d’Anglaterra, trobem llocs perfectes per estudiar un curs d’anglès a l’estranger. La qualitat de les seves institucions educatives, la seva seguretat i el bon temps que fa durant l’època estival formen la combinació perfecta per aprendre anglès a l’estiu i gaudir d’una experiència única al costat del mar.\nA la costa sud del Regne Unit, trobem a la localitat de Southampton una preciosa ciutat molt coneguda per tenir un dels ports més importants d’Anglaterra, on va començar la seva única travessia el Titanic.\nA Southampton, trobaràs nombroses escoles d’idiomes on realitzar cursos d’anglès i si tries fer-ho a l’estiu, gaudiràs del seu clima meridional mentre millores el teu nivell d’anglès.\nSi has decidit fer el teu curs d’anglès a Anglaterra, una altra de les destinacions més demandades és Margate, al sud-est d’Anglaterra, al comtat de Kent. Posseeix un dels millors climes de UK i una gran superfície coberta de boscos, jardins i natura a la vora del mar. Una destinació perfecta per als que necessiten estar a l’aire lliure a l’estiu.\nEstudiar un curs d’anglès a l’estranger sempre és millor si es fa vora el mar, per això, una altra destinació molt recomanada és Brighton: una ciutat receptora d’estudiants per excel·lència, amb gran prestigi pel que fa a les seves institucions educatives i gran disponibilitat a l’hora d’oferir cursos d’anglès a l’estiu.\nBrighton és una altra ciutat al sud de UK coneguda pel seu preciós port i per ser una ciutat moderna i multicultural que, a més, manté el seu encant del passat, una gran destinació a l’estiu!\nBournemouth (enllaçar la notícia 11) és una preciosa ciutat meridional amb una gran oferta d’acadèmies d’anglès que facilitaran la teva recerca de cursos i que garanteixen una experiència internacional inoblidable. L’ambient estudiantil de Bournemouth, el seu bon temps i les seves platges, et convenceran.\nGaudir del sol de l’estiu i millorar el teu nivell d’anglès és possible si trobes la destinació adequada!


Tirant lo Blanch i el «merchandising»\n14 maig 2021 12:32\nJoan Marí | 30 juliol 1999\nEl Tirant lo Blanch, llibre del cavaller valencià Joanot Martorell que va ser publicat per primera vegada en el seu text original català l'any 1490 a València, tindrà finalment la seva versió cinematogràfica. El rodatge es durà a terme l'any que ve en escenaris d'Anglaterra, Grècia, Marroc, Turquia o Sicília i el pressupost serà de mil milions de pessetes. La coproducció estarà finançada amb capital privat anglès i espanyol i potser també públic valencià (Generalitat Valenciana) i espanyol (Televisió Espanyola). A hores d'ara, un equip d'assessors literaris (on hi figuren alguns valencians: Vicente Muñoz Puelles, Josep Palomero, A. Ahuir i Alicia Palazón) i un de guionistes (Pablo i Javier Olivares) treballen en els primers guions d'aquest projecte de la productora Cinco Filmes. L'escriptor Mario Vargas Llosa s'incorporarà a l'equip de guionistes, un cop acabi la novel·la que està enllestint, i el medievalista, membre de la Real Academia Española i millor coneixedor del text de Martorell, Martí de Riquer, supervisarà la versió definitiva d'un guió que lluny d'adaptar la novel·la se centrarà en aquells episodis que el nostre heroi viu a Anglaterra i Grècia. El director d'aquesta superproducció, que tindrà format de versió televisiva (dos capítols d'hora i mitja cadascun) i de la qual se'n farà una versió més reduïda per a l'exhibició en sales de cinema, serà Roberto Bodegas. I la direcció artística correrà a càrrec de Gil Parrondo, expert en grans produccions i amb dos premis Òscar en el seu haver i un currículum al costat d'Anthony Mann, Nicholas Ray, Stanley Kubrick o George Cukor amb títols com Alejandro Magno, Espartaco, El Cid, Lawrence de Arabia, 55 días en Pekín o La caída del imperio romano. La difusió internacional de la pel·lícula depèn en gran mesura dels actors escollits per a interpretar els personatges de Tirant i Carmesina; per al primer, s'ha parlat de l'actor Vicent Pérez. L'estrena serà una prova de la capacitat dels poders culturals dels Països Catalans per a muntar una campanya de merchandising al més pur estil Spielberg que inundi el mercat amb tot de productes Tirant. L'oportunitat de difondre al món la catalanitat de l'origen del cavaller Tirant és immillorable i hauria de servir per col·locar el nom i l'obra de Joanot Martorell al costat dels grans textos cavallerscs que sí que han gaudit de les ajudes necessàries per a esdevenir autèntics referents col·lectius. No oblidem que Miguel de Cervantes (que havia llegit una edició anònima del Tirant publicada a Valladolid l'any 1511) feia dir a un dels personatges d'El Quijote sobre el llibre de Martorell: «Por su estilo, es éste el mejor libro del mundo».


La Sortida de Primavera 4x4 canvia d'ubicació - Clàssic Motor Club del Bages\nAtenció aficionats als 4x4 clàssics. Degut a problemes aliens a la nostra voluntat, s'ha hagut de canviar l'emplaçament de la tradicional Sortida de Primavera, però ja hi ha nova ubicació sense alterar de la data que teníem acordada. El proper dia 22 de maig anirem a la bonica Vilanova de Sau, Osona, a on gaudirem d'un agradable dia amb la pràctica de la nostra afició a l'automobilisme de muntanya TOT TERRENY.\nHem dissenyat un recorregut, molt bonic i divertit d'uns 60 km aproximadament què en ple esclat de la primavera i amb una dificultat mitjana serà molt maco de fer. Com sempre, observant un respecte absolut al medi ambient.\nEn aquesta ocasió tindrem la sort i el plaer de poder comptar amb nosaltres, com a "cotxe 0", del bon amic en MOI TORRALLARDONA, que és, ni més ni menys, que el vigent campió absolut del Ral.li DAKAR 2016 (Argentina - Bolívia) i que com a copilot de l'holandès GERARD DE ROOY, amb camió IVECCO varen guanyar plegats el Ral.li. Enhorabona MOI, i moltes gràcies per poder venir!!!\nTeniu més informació a la secció ESDEVENIMENTS.


Redacció 13/09/2017 - 16.37 Actualitzat 13/09/2017 - 20.57\nMembres de la Sindicatura Electoral\nEl Tribunal Constitucional requereix a la Sindicatura Electoral informació sobre el compliment de la suspensió del referèndum de l'1-O. L'Alt tribunal ha donat un termini de 48 hores perquè aclareixi si l'està desobeint.\nÉs un primer advertiment abans de decidir mesures com la suspensió del càrrec o la imposició de multes de fins a 30.000 euros. El tribunal diu que la sindicatura va designar els seus delegats territorials quan ja estava suspesa.\nLa Sindicatura Electoral està composta pels juristes Marc Marsal, Marta Alsina i Josep Pagès, i els politòlegs Jordi Matas i Tània Verge, que estan obligats a informar de les seves activitats al tribunal de garanties.\nEl Tribunal els adverteix expressament del seu "deure d'impedir o paralitzar qualsevol iniciativa que suposi ignorar o eludir la suspensió" cautelar que el tribunal de garanties va acordar dijous passat.\nEl TC també adverteix als 15 membres de les sindicatures de demarcació -Aran, Barcelona, Girona, Lleida i Tarragona- de les responsabilitats en què poden incórrer si no suspenen immediatament les seves activitats relacionades amb el referèndum.


L’estudi inclou diversos apartats que tenen relació amb les associacions i fundacions, i amb les polítiques socials, concretament amb temes com la dependència, la protecció de menors, les subvencions de l’IRPF, les polítiques actives d’ocupació, el dret a l’habitatge, l’atenció a la discapacitat, les polítiques de gènere, els serveis socials i el voluntariat.\nL’estudi assenyala i analitza les invasions competencials de l’Estat en l’àmbit de les polítiques socials que són competència exclusiva de la Generalitat, i les dificultats funcionals i els costos econòmics que generen aquestes duplicitats.\nUn dels exemples que analitza l’informe és el del 0,7% de l’IRPF per a finalitats socials. El Tercer Sector Social català ha viscut de prop els incompliments de l’Estat en aquesta matèria. Primer, perquè any rere any les entitats socials catalanes han rebut només entre un 12% i un 14% d’aquests fons, un percentatge que està molt per sota del 19% que ens correspondria per població, i del 25% que ens correspondria d’acord amb l’aportació dels contribuents catalans. Segon, perquè la Generalitat és qui hauria de gestionar i distribuir a Catalunya aquests recursos, d’acord amb les competències exclusives que li atorguen la Constitució i l’Estatut en polítiques socials. I, tercer, perquè l’Estat fins i tot ha incomplert dues sentències de 2010 del Tribunal Suprem i del Constitucional que l’obligaven a transferir aquests fons al govern català.


Els cavalls i el fred – trentadies.com\nTot i que els cavalls suporten millor el fred que els humans, durant els mesos d’hivern és important tenir en compte uns quants consells perquè no pateixin.\nA diferència de nosaltres, però de manera similar a d’altres animals, el cos dels cavalls experimenta canvis quan s’acosten les baixes temperatures. El seu pelatge creix i augmenta de gruix, creant una “manta” de protecció. És molt important tenir en compte aquest canvi natural, ja que si escalfem massa l’estable o li col·loquem una manta a sobre, podem provocar l’efecte contrari, que és que el cavall passi calor.\nI és que és un error extrapolar la sensació que nosaltres tenim del fred amb la sensació que tenen ells. Nosaltres no podríem passar una nit al ras tranquil·lament, un cavall sí. Tant per superfície corporal, com per sistema de transpiració, com per sistema circulatori, tenim poca cosa a veure amb els cavalls. Si tu tens fred, pot ser que el cavall estigui tan content. Tenir en compte la seva pròpia percepció de la temperatura és el millor favor que li podem fer.\nTenir en compte la seva pròpia percepció de la temperatura és el millor favor que li podem fer\nUna cosa fonamental a tenir en compte és la humitat. Si hi ha humitat a l’ambient, el cavall tindrà més fred i tendirà a tremolar per a mantenir-se calent. Aquest tremolor, que apareix de manera natural, fa que gasti més energia, i per tant s’ha de regular l’alimentació, augmentant les calories. En cas que es mulli (amb la pluja, la rosada, la neu, el fang…) convé assecar-lo el millor possible abans de tornar-lo a l’estable. Si ve de fer exercici, cal esperar que es relaxi i se li assequi la suor de manera convenient, sobretot si optem per posar-li una manta.\nUn cavall ben alimentat pot aguantar temperatures molt baixes, fins i tot sota zero, però com dèiem és bàsic que tant l’ambient (incloent el terra) com l’animal mateix estiguin el més secs possible, així com protegits del vent. No cal patir massa, però. La seva resistència és molt alta, tenint en compte que els cavalls són animals que, de manera natural, estan acostumats a viure en llibertat i a l’intempèrie. En cas de dubte, com sempre, el millor que podem fer és seguir els consells d’un veterinari.


Restriccions als viatgers des d’Espanya | PIMEC\nPer viatjar a la Xina caldrà haver fet un test Covid-19 PCR com a màxim 5 dies abans de la sortida de l'avió.\nEls tests es faran en establiments reconeguts pel consolat o ambaixada xinesa a la zona i també es demanarà que el resultat es pugi a l'aplicació Wechat oficial de seguiment de salut.\nNoruega imposa la quarantena domiciliària de 10 dies al viatgers d'Espanya que entrin al país. A més, les autoritats noruegues han prorrogat fins al 20 d’agost la prohibició d’entrada als estrangers, a menys que tinguin residència permanent al país, amb l’excepció dels ciutadans de l’Espai Econòmic Europeu i les persones treballadores temporeres. Més informació\nEl Regne Unit imposa una quarantena de dues setmanes a tothom que hi arribi des d'Espanya. La mesura afecta Anglaterra, Escòcia, Gal·les i Irlanda del nord.


Notícies - Recupera aquí el torn de precs i preguntes de l'oposició del ple de setembre\nEl ple de Sant Cugat té lloc el tercer dilluns de cada mes / Foto: Ajuntament\nL'adequació del camí que porta a l'Avenç, el posicionament municipal quant al tribut metropolità de l'AMB i el manteniment de l'estany de la Guinardera són alguns dels punts que han sorgit al torn de precs i preguntes de l'oposició al ple d'aquest dilluns. És el darrer punt de les sessions plenàries.\n1. Joan Puigdomènech (Junts per Sant Cugat) (0'50'') pregunta sobre la regulació dels clubs de cànnabis a la ciutat. En particular, sobre la situació d'un espai d'aquestes característiques a propo de l'institut Pla i Farreres. Se li donarà informació en comissió informativa.\n2. Eloi Rovira (Junts per Sant Cugat) (2'10'') pregunta a la regidora d'Esports, Gemma Aristoy, per què s'ha suspès el programa Ethics4Esports. Se li respondrà en comissió informativa.\n3. Cristina Paraira (Junts per Sant Cugat) (3'40''), demana a l'alcaldessa, Mireia Ingla, si comparteix el contingut de les piulades del tinent d'alcaldia Pere Soler en una picabaralla a les xarxes on titllava Carles Brugarolas (Junts) de 'bèstia que ensuma sang'. L'alcaldessa ha rebutjat valorar comentaris a les xarxes en seu plenària.\n4. Albert Salarich (Junts per Sant Cugat) (6'00'') ha tornat a preguntar, com va fer al ple del juliol, sobre el posicionament de l'equip de govern sobre el tribut metropolità. Ha demanat si l'actual govern està d'acord amb el càlcul que s'ha fet per integrar-se a la zona 1 i si defensarà el recurs en contra que va presentar l'anterior equip de govern perquè el càlcul de l'AMB no perjudiqui els santcugatencs.\nEl tinent d'alcadia Pere Soler ha tonat a respondre que s'està fent una anàlisi sobre el tema i ha deixat clar que, en qualsevol cas, és un tribut metropolità que cobra l'AMB i que l'Ajuntament de Sant Cugat no pot gestionar directament. Ha avançat que estan en gestions amb ells i que tenen una trobada aquesta setmana per veure com es tira endavant la gestió i fer-ho el millor per a tota la ciutadania, no només la de Sant Cugat.\n5. Núria Fernández (Junts per Sant Cugat) (7'20'') ha demanat si l'equip de govern respectarà la possibilitat que els treballadors municipals treballin el proper 12 d'octubre, Dia de la Hispanitat, i que facin festa amb motiu de l'1 d'octubre. Des de l'equip de govern s'assegura que s'està valorant la demanda dels treballadors.\n6. Sergio Blázquez (Cs) (8'15'') ha demanat si es tindrà cura del manteniment de l'estany de la Guinardera. El taronja creu que es troba en 'estat lamentable'. Se li respondrà en comissió informativa.\nTambé ha demanat si, després de les pluges que han afectat la ciutat, s'està fent algun manteniment especial de la riera que hi ha entre la Pollancreda i Can Caldés. El regidor de Serveis Urbans, José Gallardo, assegura que s'hi ha fet part de la neteja, però admet les dificultats tècniques de coordinar el manteniment, ja que depèn de diferents àrees municipals.\n7. Munia Fernández-Jordán (Cs) (9'20'') demana si hi ha algun pla establert quan es cremen contenidors, per reparar l'asfalt afectat. Se li respondrà en comissió informativa.\nLa regidora taronja també ha demanat si es cessarà el gestor de Promusa, Lluís Hosta. L'alcaldessa, Mireia Ingla, ha explicat que ja s'ha constituït la junta per crear el nou consell d'administració, l'òrgan que pot decidir sobre la continuïtat d'aquest càrrec.\n8. Aldo Ciprian (Cs) (10'45'') ha preguntat si hi ha alguna previsió per millorar l'estat del camí del Crist Treballador, que dona accés a l'escola l'Avenç. El regidor de Serveis Urbans, José Gallardo, ha explicat que s'ha compactat el terra per facilitar el trànsit i ha recordat que no es pot asfaltar, ja que la zona pertany al Parc Natural de Collserola. A més, per evitar que la pols s'enlairi quan hi passin els cotxes, s'hi posarà un producte.\nCiprian també ha fet esment d'una nota jurídica que insta els treballadors municipals a fer la seva feina amb 'neutralitat i imparcialitat'. El portaveu taronja ha preguntat per què hi ha 'simbologia política' al consistori. Des de l'equip de govern s'ha explicat que es desconeix l'existència de la nota jurídica a la qual ha fet referència Ciprian.


No parlis de mi quan me’n vagi – Racó per llegir\nExcessivament críptica i sense un fil argumental, No parlis de mi quan me’n vagi esdevé una obra embolicada i espessa per al lector. La novel·la parteix d’una cita, un sopar entre antigues amistats amb un passat convuls i fosc, per endinsar-se en la personalitat de cada personatge i fer així una regressió a les seves vivències més tèrboles. Tanmateix, la novel·la és un grapat d’experiències, pensaments i emocions desordenades que configuren un caos convuls i poc entenedor.\nA mesura que avancen les pàgines, la introspecció dins cada protagonista es fa cada cop més profunda sense establir, però, un camí que condueixi la lectura cap a un destí concret. D’aquesta manera, l’obra va endavant i endarrere sense proporcionar explicacions de tals regressions i generant, en comptes de passió per la lectura, un mal de cap i un malestar poc agradables.\nCal reconèixer, però, que l’estil narratiu de la novel·la és força bo, fet que li atribuiria un valor afegit si no fos perquè la història en si falla des del principi. L’absència quasi bé absoluta de diàlegs i un constant remolí de pensaments dels personatges, juntament amb la resurrecció d’aquells que ja són morts i la presència d’éssers fantàstics, fan de l’obra una novel·la poc atractiva i pesada.\n20 Mai 2011 by Núria Juanico\tMercè Ibarz\n5 thoughts on “No parlis de mi quan me’n vagi”\n20 Mai 2011 a les 15:42\nHola, justament aquesta novel•la l’he tingut a les mans en dues ocasions i no sabria dir perquè l’he acabat tornant al prestatge. Pel que dius no sembla massa interessant, doncs, el deixo aparcat.\n20 Mai 2011 a les 17:06\nJo la vaig començar amb molt d’entusiasme, però vaig anar-lo perdent a mesura que llegia, no vaig acabar d’entrar-hi, i em sap greu.\n25 Mai 2011 a les 11:06\ndesprés de llegir-vos, no crec que l’agafi…\n25 Mai 2011 a les 12:51\nNoies, gràcies per les vostres opinions, que jo també tindré en compte!\nBones lectures (sempre que sigui possible…).\n5 Juliol 2011 a les 21:23\nprecisament la tinc entre mans i coinicdeixo totalment amb tu. La vaig agafar amb motes ganes, però la trobo bastant caòtica. Hi ha algunes refelxions que són molt atractives ( les que van sobre la fotografia, per exemple) pero tot plegat queda massa deslligat. Seguiré llegint ….


28 maig 2020 00:26\nLila Thomàs | 04 desembre 2018\nComençam el mes de desembre, mes de festes i celebracions. Ve el pont de la constitució, vindrà Nadal, Cap d’Any... un mes de retrobades amb les persones que viuen fora, amb dinars i sopars d’empresa, de família.\nDates alegres, de gran consum dedicat a la gastronomia tradicional o nova, dedicat als més petits de la família, dedicat a les persones que estimes, siguin parents de prop, d’enfora, siguin amistats... Sobretot això, gran consum de tot tipus. Gastar, cercar preus raonables, però sobretot despeses massa vegades per damunt d’allò que ens han donat amb la paga extraordinària.\nAquests dies hi ha gent que els viu amb tristesa, no ho oblidem. Per la solitud, massa vegades oblidada, hi ha moltes persones que viuen soles i veuen les imatges «felices» de la publicitat, dels programes de televisió, amb enyorança d’altres temps viscuts.\nI altres també les viuen, aquestes festes, amb solitud i enyorança. Enyor de les persones estimades que són a l’altra banda de l’Atlàntic, o l’altra banda de la Mediterrània, o de l’altra banda de... persones que viuen i treballen aquí, amb nosaltres, però tenen les famílies, les filles, les mares, els marits o els pares, els germans, enfora al seu país d’origen. Al seu país, que han deixat per treballar aquí, molt enfora, però amb una certa continuïtat, que els permet remetre euros cada mes, perquè puguin sobreviure, allà, a ca seva.\nMoltes d’aquestes persones són les que cuiden els nostres majors, les dones que tenen l’atenció del padrí o la padrina, del sogre o la sogra, que no poden valer-se per ells mateixos. Persones que tenen cures de les persones, cuidadores. Persones que ajuden a les famílies que no poden atendre d’altra manera els familiars dependents, que no han aconseguit lloc en alguna residència.\nTambé el personal de les residències, tan professional, tan afectuós, tan responsable amb les persones a càrrec seu, dones i homes que viuen cada dia, la convivència amb persones vàlides des del punt de vista mental, autònom, al costat d’altres que no saben en quin món viuen, dependents també des del punt de vista de la cura del seu propi cos, que no són capaces de recordar el bon dia d’avui, que et conten allò que visqueren quan tenien dotze anys o divuit...\nNo oblidem les persones, ho he de dir, majoria de dones, que tenen cura de les persones majors de la família, o de persones amb diversitat funcional de naixement, o d’aquelles que han patit un accident de tràfic, o vascular, persones que necessiten una atenció diària, quotidiana. Una atenció continuada. Persones que es dediquen a les altres amb molt d’afecte, molta estimació, superant entrebancs. Persones que no només atenen, també organitzen: torns de familiars, visites als metges, als fisioterapeutes... i massa sovint s’obliden d’elles mateixes.\nPer això en aquests dies de festes, de «dies lliures» a la feina, de trobades familiars, de compres i regals, en aquests dies que ara vindran, no ens oblidem de la importància de la cura a les persones, i les persones que s’hi dediquen. Siguin a canvi d’un sou, siguin per llaços familiars, sigui quin sigui el lligam, tenguem-les presents, pensem en ells, cuidem a les cuidadores!\nI no puc acabar la trobada setmanal sense una referència a la vaga de fam d’en Jordi Sánchez i en Jordi Turull. Una decisió agosarada, difícil, que mereix el nostre respecte i suport.


Xalet a Aixovall - TroboCasa - No busquis més, TROBA!\nAixovall,Sant Julià de Lòria, Andorra\nVeure les 25 imatges\nRef. agència: 2707\nRef. Trobocasa: 41.796\nSuperfície: 406 m2\nOportunitat per adquirir. Es ven Xalet plurifamiliar, de 3 plantes a l’eixample urbà d’Aixovall, a 5 minuts del centre de la vila de Sant Julià de Lòria. L’estructura del xalet és mixta, amb la façana de pedra, coberta de pissarra, fusta envernissada, paviment de gres a l’entrada i a les escales, també disposa de porter automàtic. A la planta baixa hi ha l’entrada de l’immoble, aparcaments, sala de gimnàs i traster. En la planta 1 trobem el rebedor, saló menjador, cuina, 1 suite, 2 dormitoris, 1 bany, safareig, rebost, passadís i gran terrassa de 136,63m². En la Planta 2 tenim un rebedor, saló menjador, cuina, 1 suite, 2 dormitoris, 1 bany i terrassa. També hi ha un jardí de 40m². Tots els espais del xalet són molt amplis i amb molta llum natural durant tot el dia.\nEstic interessat/da en[ Xalet a Aixovall ]\nXalet a Arinsal\nXalet a Aixovall - Immo One - 2707\nEstic interessat/da en [ Xalet a Aixovall ]


ASSICIACIO DIGNITAT I SOLIDARITAT - RB-IB\nPer què la Renda Bàsica? La desigualtat creixent\nFa molts anys que l'economia occidental va reduint costos aprofitant els països on la legislació és més permissiva i la mà d'obra més barata (deslocalització). Això genera pèrdua de llocs de treball a occident que mai tornen, i a la vegada suposa una debilitat molt gran per a les democràcies occidentals que han optat per reduir exigències a les empreses i als inversors per tal d'aconseguir o mantenir els llocs de treball.\nA tot això se junta la creixent llibertat de moviment de capitals i béns per tot el planeta (globalització) que deixa de costat expressament els Drets Humans (DDHH), els Drets Econòmics, Socials i Culturals (DESC) i se junta amb la relaxació de les normatives anti-especulació i anti-monopoli (liberalització de l'economia) que, tot plegat, ens ha duit a una societat econòmicament més pobra i inestable (desigualtat), amb un poders polítics sotmesos als poders econòmics (devaluació democràtica), i amb uns drets socials minvants (educació, sanitat, jubilació, prestacions als aturats...).\nFins al 2008 el treball remunerat era considerat l'eina natural -l'única eina- d'integració de la ciutadania a la seva societat. Però després d'una crisi que ha accentuat els problemes econòmics, socials i polítics que hem citat, no hi ha treball per a tothom, i possiblement no n'hi tornarà haver mai més (treball digne i per a tothom) degut a la creixent automatització dels llocs de treball (tecnificació i robotització).\nEls governs occidentals, i en concret, l'espanyol, se mostren incapaços de resoldre aquests problemes, i els presenten a la ciutadania com si fossin una "catàstrofe natural", és a dir, sense cap responsable i sense cap possibilitat de defensar-se d'aquesta ni de corregir-la, però molts estudis, com el de viabilitat de la RB citat al final, demostren que hi ha altres alternatives.\nEl Grup de Renda Bàsica de les Illes Balears neix amb la doble intenció de donar a conèixer la RB, com part essencial de la solució del greu problema de la pobresa i la desigualtat econòmica, a totes les persones i col·lectius interessats, i de treballar per a la seva implantació en el terminis més breus possibles.\nLa RB és un ingrés pagat per l'Estat a cada membre de ple dret de la societat, independentment que pugui tenir altres fonts d'ingressos i sense importar les seves circumstàncies personals (amb qui conviu, origen...).\nL'objectiu de la RB és garantir el dret a l' existència material i el dret a una vida digna a tota la ciutadania, en compliment del dret reconegut per la Constitució (art. 1.1, 35.1, 41, 47) i la Declaració Universal dels Drets Humans (art. 1, 22, 25).\nLa RB és una mesura predistributiva, ja que pretén reduir la desigualtat i la pobresa abans que la puguem patir. Se proposa com un nou Dret Fonamental, al mateix nivell que el dret a l'educació o a la sanitat, com materialització dels citats drets a l´habitatge, l'alimentació o el vestit.\nDonat que la desigualtat i la pobresa impedeixen que afrontem molts altres problemes (devaluació democràtica, canvi climàtic, sostenibilitat del model econòmic...) pensam que la implantació de la RB permetria afrontar problemes urgents que ara amaguem davall la catifa.\nVolem insistir en la vocació universal (tothom independentment de qualsevol circumstància) i la incondicionalitat (de cap contraprestació i d'altres possibles ingressos) de la proposta que defensam, seguint les propostes de la Xarxa Renda Bàsica (Red Renta Básica / Basic Income Earth Network), a pesar que les implantacions reals puguin fer-se gradualment i per tant no complir estrictament el criteri de universalitat (però sí la incondicionalitat) durant el procés d'implantació.\nAconsegueix resoldre el problema de la desigualtat?\nSom conscients de la complexitat del problema de la desigualtat, i de les mancances també desiguals dels col·lectius necessitats de l'ajut de l'Estat (dependència, violència de gènere, jubilació, atur, indigència, cuidadors, voluntariat...), i la RB no pot resoldre tots aquests problemes però ajudarà a millorar la situació de molts dels col·lectius afectats.\nLa implantació de una RB ha d'anar inscrita dins una política econòmica que ha de posar l'economia al servei de les persones, i no al revés, com està ara mateix. D'aquesta manera la RB pot aconseguir els seus objectius de garantir a tothom el dret a l'existència material i un important avanç en l'apoderament i la llibertat de les ciutadanes i ciutadans.\nEstà clar que la RB representaria un canvi qualitatiu molt important si volem abordar, per exemple, el treball reproductiu, el no remunerat, la precarietat generalitzada i la creixent feminització de la pobresa:\nQuè és la RB: http://www.bin-italia.org/UP/pubb/RBcastella.pdf\n- Finançament: http://www.sinpermiso.info\n- Estudi del finançament a les Illes Balears (desembre de 2014): rendabasica.cat/files/2015-03\n- Xarxa RB: http://www.redrentabasica.org/rb/


El que serà nou diputat del PSC està imputat en el cas dels sous d'exdirectius de Catalunya Caixa\nEs tracta de l'alcalde de Castellgalí, Cristòfor Gimeno. Figura entre els 54 imputats que formaven part del consell d'administració de Caixa de Catalunya i que va donar llum verda a l'augment de sous dels directius de l'entitat, quan ja tenia pèrdues. La direcció dels socialistes catalans hi treu importància.\nRedacció 12/03/2014 - 12.04 Actualitzat 12/03/2014 - 17.28\nL'alcalde de Castellgalí, Cristòfol Gimeno, en una imatge d'arxiu. (Foto: ACN)\nL'alcalde de Castellgalí, el socialista Cristòfol Gimeno, que serà el nou diputat del PSC al Parlament de Catalunya, està imputat pel jutjat d'instrucció 30 de Barcelona que investiga l'augment de sous dels exdirectius de Caixa de Catalunya. Gimeno figura entre els 54 imputats que formaven part del consell d'administració de Caixa de Catalunya i que va donar llum verda a l'augment de sous dels directius de l'entitat, quan ja tenia pèrdues.\nLa direcció dels socialistes catalans treu importància al fet que Gimeno, que ocuparà l'escó que ha deixat Jaume Collboni, estigui imputat en una causa judicial, i recorda que un imputat no és culpable fins que sigui acusat. El PSC afegeix que Gimeno no va tenir cap paper rellevant en el delicte d'administració deslleial que s'investiga.\nAra bé, és dona la circumstància que si Cristòfol Gimeno acceptés l'acta de diputat del Parlament seria persona aforada i, per tant, la investigació sobre Caixa Catalunya passaria a mans del Tribunal Superior de Justícia.


Pla Ferrocarrils Generalitat - Xavier Flores [cat]\nPerllongament de la B-40 de Terrass... by Gal Ifardeu 649 views\n1. PLA D’ACCIÓ DEFERROCARRILS DELA GENERALITAT DECATALUNYA. 20 de setembre de 2011\n2. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n3. Xarxa de Ferrocarrils de laGeneralitat de CatalunyaDescripció de la xarxa Longitud total línies ferroviàries: 292 Km (183 Km metropolitanes) Traçat: urbà i de muntanya, trams en túnel i en superfície Viatgers xarxa: 81 milions/any (80 milions/any de la xarxa metropolitana) Freqüències de servei diferents a Línia Barcelona-Vallès cada línia, amb freqüències Línia Llobregat-Anoia majors a les metropolitanes Línia Lleida-La Pobla Funicular de Gelida Cremallera i funiculars de Montserrat Ferrocarril Turístic de l’Alt Llobregat Telecabina de La Molina\n4. Xarxa de Ferrocarrils de laGeneralitat de CatalunyaLínia Barcelona-Vallès Origen: 1863-1925 Longitud: 42 Km Traçat: 17 km de túnel Viatgers anuals: 58 milions Taula de freqüències\n5. Xarxa de Ferrocarrils de laGeneralitat de CatalunyaLínia llobregat-Anoia Origen: 1893-1926 Longitud: 141 Km (101 Km per viatgers + 40 Km per mercaderies) Traçat: 18 Km de túnel Viatgers anuals: 22 milions Taula de freqüències\n6. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n7. El soroll ferroviariCauses principalsApart del soroll produït pels motors, sistemesde tracció i sistemes auxiliars (climatització,etc) del tren, la principal causa de soroll estroba en la seva pròpia circulació sobre les viesi concretament en el fregament de les rodescontra el carril.Aquest soroll dependrà bàsicament de: La velocitat de circulació La rugositat del carril (presència de defectes, ondulacions, estries) La presència de juntes La presència i tipologia dels aparells de via (donat que suposen discontinuïtats a la via) El traçat de les vies (en corbes de radi reduït, el fregament entre la pestanya de la roda i el carrilés major) Les característiques del material mòbil (longitud, pes, tipologia de vagons, rugositat de les rodes)\n8. El soroll ferroviariNormativa en matèria acústica Directiva 2002/49/CE del Parlament Europeu i del Consell, de 25 de juny, sobre avaluació igestió del soroll ambiental Llei estatal 37/2003, de 17 de novembre, del soroll Reial decret 1513/2005, de 16 de desembre, que la desplega pel que fa a l’avaluació i gestiódel soroll ambiental Llei 16/2002, de 28 de juny, de protecció contra el soroll Decret 176/2009, de 10 de novembre, pel qual s’aprova el Reglament de la Llei 16/2002, de 28de juny, i se n’adapten els annexos.\n9. El soroll ferroviariNormativa en matèria acústicaCorrespon als titulars de les infraestructures de transport: Determinar i delimitar les zones de soroll de les infraestructures de transport. Elaborar i aprovar, previ tràmit d’informació pública, els mapes estratègics de soroll de lesinfraestructures de transport. Elaborar i aprovar, previ tràmit d’informació pública, els plans d’acció en matèria decontaminació acústica. Elaborar els plans específics de mesures per minimitzar l’impacte acústic. Objectius: Mapes estratègics de soroll: avaluació de l’exposició al soroll en una zona determinada. Plans d’acció: determinació de les actuacions a realitzar on es detecti que no s’assoleixen els objectius de qualitat acústica, i protecció de les zones tranquil·les contra l’augment d’aquesta contaminació.\n10. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n11. Mapes estratègics desoroll dels FGCÀmbit d’estudi D’acord amb la normativa catalana, s’han d’avaluar els eixos ferroviaris on se sobrepassin les 30.000 circulacions/any.Els Mapes estratègics de soroll (MES) dels FGC s’han elaborat en dues fases: 1ª fase: Eixos ferroviaris on se sobrepassen les 60.000 circulacions/any (donant compliment aldemanat a les normatives europea i estatals) Àmbit d’estudi: totalitat de la línia Barcelona-Vallès tram Barcelona-Martorell de la línia Llobregat-Anoia 2ª fase: Eixos ferroviaris amb circulacions entre 30.000 i 60.000 circulacions/any Àmbit d’estudi: tram Martorell-Olesa de Montserrat de la línia Llobregat-Anoia\n12. Mapes estratègics desoroll dels FGCContingutEls mapes estratègics d’FGC inclouen: La divisió de les línies àmbit d’estudi en trams de característiques homogènies (mateix nºd’expedicions i velocitat de circulació): Llobregat-Anoia: 5 trams Barcelona-Vallès: 7 trams Una estimació del número de persones sotmeses a diferents rangs sonors (diürns Lden, inocturns Ln), per cada tram.D’aquesta manera es poden identificar aquells trams on existeixen persones sotmeses a nivellssonors tals que requereixen de mesures reductores de l’impacte acústic i d’anàlisis de detall.\n13. Mapes estratègics desoroll dels FGCResultatsEls resultats mostren la no superació dels límitsd’immissió acústica corresponents a zona desensibilitat acústica moderada, amb l’única excepciódel tram Barcelona - Valldoreix Estació (tram 1), on esdetecta la presència de persones sotmeses a Ln entre55 i 60 dBA. Valors límit d immissió LAr (dBA) Zona de sensibilitat Dia Nit A, alta 60 50 B, moderada 65 55 C, baixa 70 60Les persones afectades es troben en els trams ensuperfície d’aquest àmbit, que tenen una longitud totald’uns 7 Km.Tramitació: Els documents van ser sotmesos a informació pública i no es va rebre cap al·legació. La informació pot ser consultada al web del Departament de Territori i Sostenibilitat.\n14. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n15. Pla d’acció dels FGC finsl’any 2013Contingut En base als resultats obtinguts als MES, s’ha elaborat el Pla d’acció dels FGC amb la finalitat d’assolir els objectius de qualitat acústica en la totalitat de les línies.El document inclou: Descripció de la infraestructura Resum del contingut dels MES i la tramitacióadministrativa duta a terme Mesures per reduir el soroll actualment en aplicació Mesures per reduir el soroll previstes fins al 2013 Conclusions\n16. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n17. Pla d’acció dels FGC finsl’any 2013Mesures en aplicacióMesures periòdiques en aplicació a tota la xarxa dels FGCFormació de personal Formació del personal que intervé en les actuacions de manteniment i nous projectes sobre el soroll i la normativa acústica vigent. Permet tenir en compte en tots els processos la generació i atenuació del soroll.Auscultació de la via Cada 2 mesos. Permet detectar trams problemàtics pel que fa a la geometria de la via i el desgast o rugositat dels carrils, i procedir a la seva reparació millorant així la rodadura del tren.\n18. Pla d’acció dels FGC finsl’any 2013Mesures en aplicacióMesures periòdiques en aplicació a tota la xarxa dels FGCTornejat de rodes Cada 120.000 Km. Restitució del perfil òptim de la roda per tal de garantir la qualitat de la rodadura.Esmolat de carrils Restitució del perfil òptim del cap del carril per tal de garantir la qualitat de la rodadura. S’aconsegueix una reducció sonora de 3-5 dBA.\n19. Pla d’acció dels FGC finsl’any 2013Mesures en aplicacióMesures puntuals aplicades els darrers anysTractament queixes soroll rebudes Es procedeix a realitzar mesures sonomètriques i a revisar la via a l’àmbit corresponent. Permet detectar problemes puntuals i fixar la solució particular en cada cas.Procediment autoritzacions en zones de domini Abans de concedir cap autorització per a l’execució d’obres d’edificació a la zona d’afecció del ferrocarril, es demana un estudi acústic i les mesures a adoptar per part del promotor per tal de garantir que no existeixin problemes de soroll. Permet garantir l’adequat aïllament acústic a les noves construccions properes a les línies d’FGC.\n20. Pla d’acció dels FGC finsl’any 2013Mesures en aplicació Punt de discontinuïtat del carrilMesures puntuals aplicades els darrers anysCanvi aparells de via Entre Les Planes i Vallvidrera ( tram 1 de la línia Barcelona-Vallès). Substitució aparells de via tipus A existents per nous aparells de via tipus B, que minimitzen la llacuna i milloren la inscripció dels vehicles. S’ha aconseguit una reducció sonora de 3-5 dBA.Reg de carrils Zona subcentral Sarrià ( tram 1 de la línia Barcelona-Vallès). S’ha aconseguit una reducció sonora de 7-8 dBA.\n21. Pla d’acció dels FGC finsl’any 2013Mesures en aplicacióMesures puntuals aplicades els darrers anysEstudi de detall estació de Les Planes Estació de Les Planes ( tram 1 de la línia Barcelona-Vallès). Estudi dut a terme després de rebre queixes veïnals. Es procedeix a l’esmolat de carrils i s’instal·la una tanca de canyís. Reducció sonora obtinguda: 5-7 dBA.\n22. Pla d’acció dels FGC finsl’any 2013Mesures en aplicacióMesures puntuals aplicades els darrers anysSoterrament a Pallejà Estació de Pallejà (línia Llobregat-Anoia). Soterrament de l’estació en el marc del desdoblament de via Sant Boi – Martorell. Supressió del soroll. Abans de l’actuació Després de l’actuació\n23. Pla d’acció dels FGC finsl’any 2013Mesures en aplicacióMesures puntuals aplicades els darrers anysRenovació rodes material mòbil Substitució rodes de tot el material mòbil comercial que circula a la xarxa dels FGC, per un model que inclou millores respecte la generació del soroll. Reducció sonora obtinguda: 4-5 dBA.Batonadora amb pantalles acústiques Línies Barcelona-Vallès i Llobregat- Anoia Nova batonadora que incorpora un sistema de pantalles acústiques que es despleguen mentre es troba en funcionament. Reducció del soroll durant les tasques nocturnes de manteniment de via.\n24. Pla d’acció dels FGC finsl’any 2013Mesures en aplicacióMesures puntuals aplicades els darrers anysTancament acústic zones urbanes Línia Llobregat-Anoia. Municipis d’Abrera i Olesa de Montserrat. Execució de tancament acústic en el marc del desdoblament de via Martorell-Olesa. Apantallament acústic Abrera\n25. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n26. Pla d’acció dels FGC finsl’any 2013Mesures previstes fins el 2013Continuar amb les mesures periòdiques exposades: Auscultació de la via Esmolat de carrils Tornejat de rodes Formació de personalMantenir el procediment a seguir en cas de rebre queixesMantenir el procediment a seguir en les autoritzacions d’obres en zona de domini\n27. Pla d’acció dels FGC finsl’any 2013Mesures previstes fins el 2013Elaboració d’un estudi de rugositat Anàlisi de la influència de la rugositat superficial del carril i de la roda en la generació del soroll. Permet optimitzar els procediments de manteniment i aconseguir millors resultats amb l’esmolat dels carrils i el tornejat de les rodes, i així garantir la qualitat de la rodadura en el seu estat òptim.Adquisició de nous trens Incorporació de noves UT113 més eficients quant a emissió del soroll, pel disseny i l’avançada tecnologia dels equips embarcats (climatització, compressors, etc). Previsió arribada primeres unitats: finals 2013. Compliment de les normes UNE EN ISO 3095 (soroll exterior) i UNE EN ISO 3381 (soroll interior). Reducció de les emissions de soroll, sobretot en estacionament a andanes.\n28. Pla d’acció dels FGC finsl’any 2013Mesures previstes fins el 2013Renovació de carril Entre La Floresta i Les Planes, i entre Sarrià i Peu de Funicular (tram 1 de la línia Barcelona-Vallès). Substitució carril existent per un de nou. Reducció sonora estimada: 3-5 dBA.Renovació platja de vies estació de Les Planes Estació de Les Planes (tram 1 línia Barcelona- Vallès). Substitució de carrils i aparells de via, per uns de nous. Reducció sonora estimada: 3-5 dBA.\n29. Pla d’acció dels FGC finsl’any 2013 #$Mesures previstes fins el 2013 ! ! "Perllongaments dels FGC a Sabadell ! "i Terrassa ( ) * Línia Barcelona-Vallès. % ! & Obres de perllongament de la línia per l’interior de les ciutats de Sabadell i Terrassa, en execució. Nova infraestructura soterrada i amb llosa flotant (tipologia de superestructura molt eficient davant soroll i vibracions). Modelització de la transmissió de sorolls i vibracions. Permet no incrementar els nivells sonors a aquestes ciutats.\n30. Pla d’acció de Ferrocarrilsde la Generalitat deCatalunyaÍndex Descripció de la xarxa de Ferrocarrils de la Generalitat de Catalunya El soroll ferroviari Mapes estratègics de soroll dels FGC. Avaluació nombre persones exposades al soroll Pla d’acció dels FGC fins l’any 2013 Mesures per reduir el soroll actualment en aplicació Mesures per reduir el soroll previstes fins al 2013 Conclusions\n31. Conclusions Des de fa uns anys s’estan duent a terme diferents actuacions a la xarxa dels FGC en la línia dela prevenció de la contaminació acústica. En la pràctica totalitat de la xarxa es compleixen els objectius de qualitat acústica. Al tram on esdetecten els nivells sonors més alts, s’estan implementant i es preveuen tot un seguit de mesuresencaminades a la reducció d’aquests nivells. Tant les administracions com les empreses estan fent esforços en matèria de la reducció desorolls en l’àmbit del ferrocarril. Cal anar incorporant els nous avanços tecnològics a nivell de via, material mòbil i barreresacústiques. Els projectes de noves infraestructures ferroviàries incorporen com a criteri de disseny laminimització de l’impacte acústic a tots els nivells.\n32. PLA D’ACCIÓ DEFERROCARRILS DELA GENERALITAT DECATALUNYA. 20 de setembre de 2011\nPerllongament de la B-40 de Terrassa a Sabadell (B-124)


SOCIETAT - 13/11/2019 10:52 / ACN\nATENCIÓ: El sindicat de policies europeus fa aquesta petició a l'Europol a favor dels Mossos\nEl sindicat de policies europeus, EuroCOP, ha reclamat a l'Europol la integració a l'agència dels Mossos d'Esquadra i l'Ertzaintza perquè puguin accedir directament, entre d'altres, al sistema d'intercanvi d'informació SIENA. En una reunió amb la directora de l'Europol, Catherine De Bolle, EuroCOP ha plantejat que els agents de la policia catalana i basca, com els d'Irlanda del Nord i Escòcia, no tenen el mateix accés que la Policia Nacional o la Guardia Civil a la xarxa d'intercanvi d'informació malgrat ser "policia integral" i combatre el mateix tipus de delictes, inclosos el terrorisme o el tràfic de drogues.\nLa presidenta d'EuroCOP, Àngels Bosch, ha explicat a l'ACN que De Bolle ha vist "coherent" la proposta però ha admès que no hi pot fer res perquè és una "qüestió política" que depèn dels estats membres.\nSegons ha explicat la presidenta del sindicat de policies europeus, la finalitat de la petició és garantir que cossos com el dels Mossos o la policia basca puguin "treballar plegats en les mateixes condicions" que d'altres que també són policies integrals, "pel bé de la seguretat" de tots els ciutadans i dels propis agents.\nEl comissari en cap dels Mossos, Eduard Sallent, també reivindicava divendres passat la participació del cos als organismes de cooperació policial internacional com l'Europol. Després d'integrar-se al CITCO espanyol, el cap de la policia catalana va demanar ampliar l'accés als cossos policials per fer més àgils i eficients les comunicacions i les operacions conjuntes. A més, Sallent també va dir que cal passar de la "competició" a la "col·laboració" entre cossos.\nDe fet, aquesta és una reivindicació històrica del sindicat europeu. La pròpia Bosch ja alertava al 2017 que l'exclusió dels Mossos i altres cossos d'Europol era un "risc" per la seguretat de tota Europa, i també va treure el tema en una reunió amb el president de la Comissió, Jean-Claude Juncker l'any 2016.\nAccés a un sistema cada cop més unificat\nPer millorar l'eficiència, Europol ja està treballant per unificar els seus sistemes de bases de dades de cara al 2021. Així, es pretén que amb el nom d'una persona ja es pugui accedir a molta de la informació que se'n té, mentre que ara les bases de dades estan separades i n'hi ha de persones, vehicles, empreses o d'altres elements.\n"Això ho unificaran i serà una única base de dades, així que no té sentit que progressem a nivell europeu per unificar i fer-ho tot més fàcil i els estats no vagin en la mateixa línia", ha afirmat Bosch, recordant les traves que encara tenen Mossos o agents bascos per accedir a la informació.\nA nivell operatiu, ha explicat la presidenta d'EuroCOP, des d'Europol veuen "normal i correcte" que els Mossos, l'Ertzaintza o els agents escocesos o nord-irlandesos puguin comptar amb accés directe al SIENA. Però els insisteixen que no poden actuar perquè la decisió és en mans dels estats.\nAra per ara, els agents catalans, per exemple, no tenen accés directe al sistema SIENA de l'Europol, i només poden accedir-hi via la Policia Nacional. Això, malgrat que el maig del 2017 es va aprovar una nova normativa sobre Europol que diu que "tenint en compte l'estructura descentralitzada d'alguns estats membres" i la necessitat de garantir l'intercanvi d'informació ràpid, l'agència ha de tenir permesa la cooperació directa amb cossos no estatals. Amb tot, la legislació vinculava aquesta opció a les "condicions definides pels estats membres" i, per tant, a una voluntat política que no ha arribat.\nLa presidenta d'EuroCOP, Àngels Bosch, es va entrevistar dimarts amb Catherine De Bolle a Europol, en una trobada on també va participar el vicepresident del sindicat europeu de policia, Calum Steele.\nA més de l'intercanvi d'informació, també van parlar sobre migració o les conseqüències del Brexit, que en el pitjor dels escenaris podria deixar als cossos policials del Regne Unit sense accés a les bases de dades. En cas d'acord entre Londres i Brussel·les, els agents podrien comptar amb un sistema similar al que tenen actualment Suïssa o altres països tercers de la UE, a través d'acords bilaterals amb l'Europol.\nParaules clau: ERTZAINTZA


Paranoies RiKanna: Mangues curts: Zansho i Katakoi Triangle (manga)\nEn aquesta ocasió us porto dues ressenyes curtes de dos mangues que també ho són. Tenen la particularitat de ser dues obres que he conegut per un altre manga de l'autor.\nTítol: Katakoi Triangle\nSignificat del títol: Boig Triangle amorós\nExtensió: 9 capítols\nAltres obres de l'autor/a: Last Game\nT'agradarà si: t'agrada el romanç, busques alguna cosa curta i dinàmica.\nNi ho intentis si: no suportes que les coses es quedin obertes, no sols quedar satisfet amb coses curtes.\nLa Sekiya sempre observa el Yuuki, i a mesura que passa el temps acaba enamorada d'ell. El Kasai, l'amic del Yuuki, s'ha adonat de l'interès amorós de la Sekiya i acabarà el mateix per enamorar-se d'ella. El Yuuki voldrà animar al seu amic... Tindrà solució aquest triangle amorós?\nAquest màniga el vaig descobrir buscant altres obres de l'autor de Last Game, un shojo que em té enganxada i sempre a l'espera de nous capítols. I com tenia pinta de ser curt i entretingut vaig decidir donar-li una oportunitat.\nÉs un romanç que enganxa i que al principi et fa dubtar sobre amb qui es quedarà la protagonista. Gairebé des del primer capítol apostava per un en concret i el final, més que obert, dóna a entendre que és així però no queda cla del tot. I precisament això és el que menys m'ha agradat del manga, que és totalment obert i es fa molt curt.\nTot i això he de dir que els personatges són molt característics i que s'acaba convertint en un quartet amorós molt amè. He adorat la Sekiya amb les seves tendències d'assetjadora i les seves influències del shojo. També el Yuuki amb la seva ment en una altra banda i la seva manera de no assabentar-se absolutament de res, la seva evolució i relació amb laHamemiya (crec que es diu així) també és interessant. El Kasai és una mica tsundere i un pobre noi que no sap que fer veient-se enamorat. Finalment la Hamemiya (aquesta sí que és realment una tsundere) amb la seva aparició tardana és prou característica i memorable.\nResumint, se m'ha fet molt curt i crec que hagués donat per més. Ni que sigui un capítol més....\nEl millor: personatges, amè i curt\nEl pitjor: et deixa amb ganes de més.\nExtensió: 6 capítols\nAltres obres de l'autor/a: Bokurano, Narutaru\nT'agradarà si: t'agraden les històries curtes variades, drama, sobre fets quotidians.\nNi ho intentis si: no suportes l'estil de dibuix de l'autor, vols alguna cosa molt impactant.\nSis històries diferents de l'autor de Bokurano. Passant per fantasmes que vaguen per la terra, retrobaments entre altres temàtiques. Sis relats sense molt a veure a part de compartir autor i així el seu estil tant en dibuix com en argument.\nHe començat a llegir obres de l'autor de Kitoh Mohiro per ser autor de Bokurano, història que vaig conèixer per l'anime. Encara no he llegit aquest manga en concret, però abans de posar-me amb això he decidit llegir altres de les seves obres.\nEn aquesta ocasió ens trobem amb sis històries molt diferents i que tenen una qualitat molt variable.\nLa primera és almenys entretinguda, i sense ser gens sorprenent deixa amb bon sabor de boca. És una història de fantasmes centrada en la família.\nLa segona és probablement la que m'hagi agradat més, té un gir interessant, és curiosa... Té una mica de romanç i fantasmes.\nLa tercera és potser la pitjor des del meu punt de vista, sobretot per la sensació que no diu res i no arriba enlloc. Tracta de retrobaments.\nLa quarta m'hagués agradat trobar alguna cosa més cap al final. Però tot i així està bé pel tema del bullying i deixa amb ganes de més també.\nLa cinquena és poc satisfactòria però entreté. També podríem dir que tracta els retrobaments.\nLa sisena i última és una bona manera d'acabar amb aquest volum. Amb un embaràs i una predicció de com serà el futur de la parella. Sense ser res de l'altre món és entretinguda.\nResumint, si et vénen de gust històries curtes no estan tan malament. Tot i això tampoc us les puc recomanar de forma entusiasta.\nEl millor: es llegeixen molt ràpid, entretenen.\nEl pitjor: algunes històries poc interessants.\nEtiquetas: katakoitriangle, manga, opinió, zansho\nAnónimo 10 de julio de 2014, 11:13\nRiKanna 10 de julio de 2014, 11:50


Manifest de diverses entitats econòmiques a favor de l'ampliació de l'aeroport del Prat\nCàrregues d'agents antiavalots dels Mossos per desnonar tres famílies al Raval de Barcelona\tCàrregues d'agents antiavalots dels Mossos per desnonar tres famílies al Raval de Barcelona\nManifest de diverses entitats econòmiques a favor de l’ampliació de l’aeroport del Prat\n"No es pot renunciar a una inversió de 1.700 milions d'euros en una infraestructura que contribueix en el 7% del PIB", defensen\nEls agents econòmics han reclamat un acord entre AENA, la Generalitat, l’AMB i els ajuntaments de Barcelona i del Baix Llobregat, propers a l’aeroport del Prat, que serveixi per a enviar a les institucions europees un missatge “clar i contundent de consens” que justifiqui l’ampliació de la infraestructura mitjançant el perllongament de 500 metres de la tercera pista i la construcció d’una terminal satèl·lit. Al manifest de l’acte convocat per al 2 de juny a ESADE a favor de l’ampliació i que ja compta amb més de 200 adhesions, les entitats del món econòmic sostenen que la decisió és “inajornable”. “No es pot renunciar a una inversió de 1.600-1.700 milions d’euros en una infraestructura que contribueix el 7% del PIB de Catalunya”, defensen.\nEntre els convocants a l’acte del 2 de juny hi ha les patronals Foment del Treball, Pimec, la Cambra de Comerç de Barcelona, Barcelona Tech City, Mobile World Capital, el Cercle d’Economia, el Círculo Ecuestre, el RACC, ESADE i Barcelona Global, entre més de 200 entitats. Totes elles demanen que es confirmi l’ampliació de les instal·lacions per “reforçar” el Prat com a hub internacional.\nAl manifest adverteixen que seria “senzillament inacceptable” que es rebutgés l’ampliació “en moments de tanta necessitat de recuperació econòmica”. “El cost d’oportunitat i d’imatge de no portar a terme aquesta inversió seria altíssim per a l’economia de Catalunya”, argumenta el text, que també subratlla que es perdria competitivitat i connectivitat “en un món cada cop més global”.\nEs calcula que l’aeroport aporta al voltant d’un 7% del PIB a l’economia catalana i que si tirés endavant l’ampliació, la contribució s’elevaria fins al 9%. Amb tot, els signants del manifest veuen aquest projecte com “un imperatiu d’interès públic general, de caràcter social i econòmic”, tant per als empresaris com per a la resta de la ciutadania.\nUn altre motiu que ho justifica, per a les entitats econòmiques, és que permetria que Barcelona i Catalunya fossin més que un destí de turisme sostenible i “dinamitzar l’activitat econòmica generant ocupació, atracció i retenció de talent i inversió internacionals”, aspectes que consideren “necessaris” per a la nova economia verda i blava.\nTambé serviria, continuen, per a atraure activitats d’alt valor afegit “que exigeixen, en un món cada cop més global i urbanita, la necessitat d’un aeroport de primer nivell per atreure talent i inversió”.\nA més, convertir l’aeroport en un hub internacional implicaria “donar sentit a la feina” feta els darrers anys pel Comitè de Desenvolupament de Rutes Aèries per atraure rutes transoceàniques i de llarga distància. Segons asseguren, que Barcelona esdevingui un hub també es traduiria en un reforç dels aeroports de Girona i Reus per als trajectes punt a punt, en línia amb els altres aeroports europeus.\nRespecte a la biodiversitat i compensacions “adequades i proporcionades”\nUn dels principals arguments en contra d’allargar 500 metres la pista curta és la invasió de la Ricarda, una zona protegida ambientalment. Per això, les entitats signants manifesten que l’ampliació de l’aeroport ha de ser “perfectament compatible amb la protecció de la biodiversitat mitjançant l’adopció de les mesures compensatòries adequades i proporcionades”. “Cal un diàleg sincer entre les administracions i les associacions implicades que permeti la recerca del consens i l’adopció que millori la situació de partida econòmicament i ambiental”, assenyalen.\nAl mateix temps, fan una crida a AENA a comprometre’s a efectuar les compensacions 1 a 10 i la creació d’un nou espai natural del delta del Llobregat. “L’ampliació de l’aeroport ha de portar-se a terme amb ple respecte per l’ordenament jurídic català, espanyol i europeu en general i especialment de protecció de la biodiversitat, amb plena seguretat jurídica”, reitera el text.\nAixí mateix, consideren que si es concreta el projecte, hauria de ser “plenament conciliable” amb el port de Barcelona i permetre el “desenvolupament harmònic d’ambdues infraestructures, que són rellevants”.


Lacoste Printed Cotton Blend Negre comprar i ofertes a Dressinn\nDescripció Lacoste Printed Cotton Blend\nUna estampada Lacoste destructurada anima el cofre d'aquesta samarreta clàssica de coll de tripulació en samarreta de cotó massissa. Les seves propietats ultra seques creen un efecte fred que refresca el cos. Poseu-lo en tants colors com vulgueu al gimnàs o a la ciutat.\nLacoste estampa al pit\nTeixit principal: cotó (65%), polièster (35%) / costella escot: cotó (50%), polièster (50%)\nEnhorabona, has trobat la millor oferta per Lacoste Printed Cotton Blend. A dressinn trobaràs el millor equipament esportiu de moda . I també podràs rebre els millors consells i recomanacions del nostre equip d’experts en moda . Posem al teu abast tota la informació dels productes, característiques tècniques, opinions d’altres clients, etc. perquè puguis escollir exactament el producte que necessites. I et facilitem varis filtres perquè comparis les ofertes en milers de productes de Samarretes.\nCaracterístiques Lacoste Printed Cotton Blend\nTecnologias Lacoste Printed Cotton Blend\nSostenibilitat Lacoste Printed Cotton Blend\nNaima - 25/04/2020\nMida perfecta no massa cara i terminis\nTaille parfaite pas trop cher et délais respecter


El glàmping es consolida als càmpings de Lleida – Comunicatur\nHome/Allotjament/El glàmping es consolida als càmpings de Lleida\nEl glàmping, l’allotjament de càmping sofisticat i d’alta qualitat respectuós amb el medi ambient, està entrant amb força a les terres de Lleida. Molts establiments del Pirineu i la plana de Lleida ja han incorporat, totalment o parcialment, aquest model, que inclou llits, banys, il·luminació i mobiliari sofisticats en un espai suggeridor (tendes, haimes beduïnes, bungalous, cabanes, pods, bengalís, caravanes, etc.) i en un marc natural únic. L’allotjament es complementa sovint amb serveis com centres de wellness-spa, saunes finlandeses i una oferta gastronòmica amb els millors productes de la zona.\nL’establiment pioner en aquest àmbit és el Càmping Voraparc, situat prop d’Espot (Pallars Sobirà), a l’entrada del Parc Nacional d’Aigüestortes i Estany de Sant Maurici. El càmping ofereix des de fa ja tres anys tendes de luxe completament equipades amb dos llits individuals convencionals i un plegatín, matalassos i coixins, mobiliari, cuina amb nevera i utensilis per cuinar, estufa elèctrica i desdejuni a la tenda.\nUn dels establiments més representatius és el Forest Days, que funciona des d’inicis del 2015 a Navès (comarca del Solsonès) i que ha estat plantejat al 100% dins de la filosofia del glàmping. Disposa de 4 campaments —a finals d’any seran 10— per a 2-4 persones, separats entre si i situats a dalt d’un turó i al bell mig d’un espectacular bosc de pins.\nIgualment, el Càmping de Cardós, situat a Ribera de Cardós (Pallars Sobirà), disposa des d’aquest mes de juny de pods, modernes i confortables cabanes de fusta amb capacitat per a 3 o 4 persones, pensades especialment per a famílies. Estan fetes amb el material de coberta pensat per reduir el soroll de la pluja i un aïllament a base de llana d’ovella i una làmina d’alumini a la coberta.\nMontse Torras, copropietària de Forest Days, explica que la filosofia de l’establiment és oferir “una experiència singular i personalitzada en què el client trobi el màxim confort en un marc natural incomparable, a l’estil dels vells aventurers”. Es tracta que els usuaris —parelles o famílies— “visquin una estada experiencial tot fruint de la solitud del bosc, però amb totes les comoditats”.\nNovetats als càmpings de Lleida\nCal destacar que les comarques de Lleida compten amb 61 càmpings i 21.972 places —48 d’aquests establiments formen part de l’Associació Càmpings de Lleida—, que han inaugurat la temporada d’estiu amb interessants novetats, que van de la creació de noves rutes de la xarxa de Càmpings Bike & Run a la posada en marxa d’instal·lacions noves o renovades destinades a oferir confort amb la màxima eficiència energètica i un turisme més ecològic. L’associació ofereix allotjaments per a tots els gustos (bungalou, glàmping, tenda de campanya o càmping) acompanyats de les activitats a l’aire lliure més diverses (gastronomia, cultura, turisme actiu, esports, activitats infantils, etc.).\nLa iniciativa Càmpings Bike & Run (CB&R), endegada l’any passat, compta ja amb 15 càmpings i 60 camins verds per gaudir del senderisme, el running o la bicicleta de muntanya (BTT). Aquestes rutes tenen sempre sortida i arribada a cada càmping i travessen paratges de gran interès paisatgístic o monumental. Els interessants poden consultar el web www. bikeandrun.campingsdelleida.com, una guia turística online innovadora amb totes les rutes actualitzades.\nD’altra banda, els càmpings lleidatans segueixen treballant en pro del turisme sostenible i l’eficiència energètica i cada cop més establiments incorporen calderes de biomassa, una font d’energia ecològica i neta que permet prescindir del gasoil, o piscines tractades amb cloració salina que permeten una desinfecció eficient de l’aigua, són menys agressives amb la pell i eliminen l’olor i el gust de clor habituals.\nEn el vessant organitzatiu, la majoria d’establiments acolliran cicles de concerts i s’amplien les programacions gratuïtes per a adults i infants amb excursions diàries i activitats de matí i tarda als miniclubs i tallers./Noticia emesa pel Patronat de Turisme de la Diputació de Lleida


Quina meravella! | Llegir molt i escriure bé\n← Quan tanco els ulls… Els ametllers →\n5 thoughts on “Quina meravella!”\nJoan Marc 30 gener 2008 at 11:26\nPrimer de tot, ho pots fer millor.\nDues coses a millorar:\na) Quan fas un incís i, en concret, quan poses un CC a principi d’oració, és bo separar-lo amb una coma.\nb) Procura evitar la repetició de paraules i expressions. Te n’he marcat algunes en blau.\nDe moment un 6\nmrt1002 31 gener 2008 at 08:59\nÉs que es realment preciosa Menorca.. Jo hi vaig anar, estava a Ciutadella, i vaig passar per totes les platjes. Cada una de diferent. En cada platja hi havia alguna cosa que la fèia única i inolvidable. Tinc ganes de tornar-hi i seguir explorant. M’agrada la redacció Alex!\nmbi1124 31 gener 2008 at 09:21\nLa redacció està molt be, m’agradaria molt anar a Mallorca o a qualsevol illa d’aprop, mai e anat. Les cales aqustes han de ser molt boniques! Jo a l’unica illa que he anat es a Les Illes Cies, a la costa de Galicia.\ndes1029 31 gener 2008 at 09:29\nHola Alex, ser que no t’agrada com les fet pero no està tan mal feta. Jo crec que tens un vocabulari culte\nJoan Marc 25 febrer 2008 at 15:50


… davant l’hule de quadres vermells i blancs que protegia la fosca i lluenta caoba… (La imatge és de maig del 98 i les mans, òbviament, no són les de n’Elsa, sinó les d’en Carlos Rodríguez, un altre gran cuiner.) Foto: Mercedes Alba.\nComençava a fosquejar i tornàrem al Zorba. N’Elsa ja ens tenia parat el sopar. Un deliciós aroma especiat inundava la cabina. En un no-res érem tots asseguts a taula, disposats a recobrar forces, davant l’hule de quadres vermells i blancs que protegia la fosca i lluenta caoba dels inevitables vessaments accidentals. Havent acabat, mentre el pinxe de torn -cada dia, un de nosaltres ajudava a cuina- recollia la taula i escurava els plats, la resta passàrem a la banyera.\nLa nit resplendia diàfana. Sense lluna, el cel nocturn espirejava esmaltat d’estels. La absència de contaminació lumínica fa de les nits de Cabrera un espectacle per a la vista i la imaginació. Tot i que no entrava dins el temari d’aquell curset avançat i intensiu d’ecologista, amb l’ajuda d’un planisferi celeste, ens posàrem a identificar estels, constel·lacions i planetes.\nL’univers brillava en estàtica agitació per damunt les nostres dilatades pupil·les. Venus, deessa de l’amor, l’astre més resplendent de la nit quan no hi és la lluna, travessant incansable el firmament de ponent a llevant; Cassiopea, vanitosa reina etíop castigada per Posidó a romandre eternament asseguda al cel nocturn, rotant sobre sí mateixa; Orió, caçador d’estreta cintura, amb Rigel brillant amb força al seu peu esquerre; no tant com ho fa Sírius, l’estel més lluent quan el sol dorm, ornant el pit del major dels seus dos llebrers; els bessons Càstor i Pòl·lux, senyorejant la constel·lació de Gèminis… i, presidint el magnífic espectacle celeste, l’Ossa Menor, amb l’estel Polar, gravitant immòbil al nord, mentre els altres dansen en torn seu.\nLa nit era esplèndida, els estels infinits i es feia impossible copsar-los tots. La curiositat humana és mala d’aplacar, però la capacitat d’assimilar coneixements no és il·limitada. Els ulls començaven a fer-nos bellumes i les cervicals ens deien que ja n’hi havia prou de mirar cap a dalt. Era el moment de contar històries i de conèixer millor els companys de travessia. I va ser aquí on la personalitat aclaparadora de n’Orestes s’elevà per damunt les demés.\nN’Orestes explicant una de les seves vivències a n’Elsa. Foto: Rafel Jaume.\nJa m’havia sorprès el caràcter extravertit d’aquell vigorós campaner. Tot i que les seves tasques de mariner l’havien tengut una mica al marge, havia estat impossible no sentir-lo en un moment o un altre contant qualque cosa divertida que li hagués passat. No era el típic contador d’acudits capaç d’arruïnar-te les vacacions convençut del seu salero. N’Orestes no contava acudits; explicava les seves vivències com si la seva existència fos tota ella una gran comèdia, amb un no sé què que enganxava l’oient i contagiava les rialles. Reia mentre pensava allò que havia de contar, reia mentre ho contava i era impossible no riure amb ell, malgrat el final de la història no tengués la gràcia esperada, d’ençà que obria la boca fins que qualcú altre prenia la paraula. Aleshores, el seu semblant i la seva actitud canviaven; obria els ulls com a plats i obsequiava el seu interlocutor amb tota la atenció de que ell havia estat beneficiari.\nMarger de professió i vocació, vivia a salt de mata, alternant les feines que li sortien practicant el noble ofici de treballar la pedra amb les més freqüents i ingrates de picapedrer. Aquest modus vivendi el privava de l’estabilitat econòmica de que jo gaudia, però li donava la llibertat que jo tant anhelava. Solia recollir amb una gorra de llana o amb un turbant una cabellera llarga i ondulada que, amb la barba atapeïda i encrespada, li donava un aire salvatge i bohemi que s’avenia perfectament amb la seva manera d’entendre la vida. Si en Pinxo em semblava un esperit lliure, n’Orestes exhalava llibertat d’esperit per tots els porus.\n… exhalava llibertat d’esperit per tots els porus. Foto: Rafel Jaume.\nSempre que podia, s’enrolava com a mariner voluntari en el Zorba i n’era un dels més assidus. També solia donar una mà en les tasques de manteniment els dies que el veler era a port i els mesos que romania en dic sec. Després d’aquella setmana, vàrem ser bons amics, coincidírem en la creació del grup de suport de Greenpeace i, més d’una vegada, a la Trapa com a voluntaris del GOB.\nDe sobte, una pau sepulcral ens sorprengué a tots i va fer emmudir fins i tot n’Orestes. El generador que alimentava les instal·lacions de l’illa havia callat. Cada nit a les dotze l’apagaven i el port de Cabrera quedava en silenci i, ara sí, a les fosques. Fins aquell moment, les nostres oïdes s’havien avesat a aquell tremolor llunyà que ens arribava entre gemecs de gavines i se confonia amb la remor de la mar i el murmuri del fullam dels pins ballant al so de l’oratge. Ara, la veu de la natura ens arribava nítida com un bàlsam que tot ho cura. El debat sorgí inevitable. Per què un lloc com aquell, declarat parc nacional cinc anys enrere, no s’alimentava encara amb energia fotovoltaica?\nLa quietud convidava a qualque cosa més que contar històries i acudits i no vaig tardar a sentir l’esperada petició. -Per què no ens toques qualque cosa amb la guitarra?- No em vaig fer pregar gens. Si l’havia duita no era sols per repetir fins a l’extenuació arpegis i frasejos de Bach, Sor o Llobet. Sempre m’havia agradat tocar i cantar per als amics. D’ençà d’aquelles nits d’estiu a la rotonda de l’escollera, als bancs del passeig o a les roques de Cala Gamba, m’havia acostumat a vèncer la meva innata timidesa convertint-me per uns moments en el centre d’atenció a base d’acords i cançons apreses a mitges en anglès.\nD’aquell temps ençà, a força de classes i hores de pràctica, la meva tècnica havia millorat, tot i que no tant com havia previst al dotze anys, quan somiava escriure qualque dia una pàgina de la història del rock, cantant o tocant la guitarra a l’ombra de qualque banda important. Malgrat els meus esforços, m’havia faltat talent i ambició per assolir el meu somni i em vaig quedar en simple animador de festes i vetlades d’amics. Dominava la pua, el finger picking, l’harmonia de jazz i aquells darrers anys havia afegit la tècnica clàssica al meu bagatge.\nTambé havia ampliat el meu repertori i m’havia après de memòria un bon grapat de lletres; a més a més, els meus tres anys a la Coral Universitària havien millorat la meva tècnica de cant, no tant com per fer el do de pit a la novena simfonia de Beethoven, però sí per entonar prou dignament A witer shade of pale de Procol Harum. Feia anys que no tenia l’ocasió de tocar i cantar davant ningú, llevat de qualque bauxa esporàdica amb els amics calagambers; i ja n’anava essent hora.\n… entre acords i tonades i glopets d’herbes dolces i rom, se’ns va anar escolant la nit… Foto: arxiu Rafel Jaume. 1999.\nNorwegian wood, Blackbird, Just like a woman, Wish you were here, entre d’altres, s’anaren succeint, sense oblidar el Viatge a Ítaca de Llach i Una de piratas de Serrat, ineludibles a bord d’un veler. Layla i Tears in Heaven, de l’Unplugged de Clapton, molt de moda aleshores, posaven la cirera al meu petit recital. Tampoc va faltar, en una nit estrellada com la que ens envoltava, Space Oditty de Bowie. “Ground control to major Tom…” sonà més misteriós i l’odissea del flipat astronauta ionqui semblà més creïble que mai baix aquell infinit firmament esquitxat de minúscules llumetes que il·luminaven tènuement el meu improvisat escenari flotant.\nAixí, entre acords i tonades i glopets d’herbes dolces i rom, se’ns va anar escolant la nit fins que els badalls començaren a sortir a escena i a robar-me a poc a poc l’auditori. Un per un, els tripulants anaren fent mutis pel tambutxo fins que els més vetladors trobàrem que també havíem de fer-ho.\nAquella nit vaig somiar, bressolat pel subtil vaivé del Zorba, que bussejava per daurats fondals arenosos, entapissats de frondosos boscs de posidònia farcits de vermelles estrelles de mar. M’atrevia a agafar-ne una quan, de sobte, l’arena semblava cobrar vida davall la meva mà. Una bestiola marina sorgia enfurismada del fons envoltada d’una polseguera d’arena, amb unes ganyes enormes obertes com a dos esperons, l’aleta dorsal hissada com una vela i una cara de mala llet que coneixia bé. N’havia vistes moltes com aquella i n’havia pescada més d’una a bord de l’Atlàntida. També havia vist mumare escatar-les, amb molta cura de tallar primer de tot les perilloses pues enverinades.\nEn qüestió de mil·lèsimes, aqueixes imatges passaven pel meu cap i no em costava gens identificar la feréstega aranya de cap negre que atacava implacable la meva mà incauta, però no era a temps d’esquivar-la. Una fiblada recorria de dalt a baix el meu sistema nerviós com una descàrrega elèctrica que em deixava enrampat i immòbil del coll fins als dits dels peus. Per més que mirava de remenar-me, em resultava impossible, com si m’haguessin tallat totes les connexions entre el cervell i els muscles. Em vaig despertar angoixat i, comprovant que em podia moure i que tot havia estat un malson, em vaig fer la volta dins el sac de dormir i vaig seguir somiant.\nLa fosca és absoluta. El vent bufa amb ràbia, com no record haver-lo vist mai. L’eixàrcia del Zorba està posseïda…\n6ª Jornada de Voluntariat a la Trapa\nSalut i i… Tan de bo fossis aquí (Wish you were here)… tan de bo fóssim allà.\nAnys 90CabreraCala GambaEcologismeGuitarraMediterràniaMúsicaONGsPop RockZorba\n23 d'agost de 2018 a les 0:45\nM’ha encantat llegir tots els relats de Cabrera, degué ser una experiència fantàstica, moltes gràcies per compartir-la! No sabia que també eres guitarrista, una altra afició que compartesc amb tu, apart del bàsquet! 🙂\nSusana Izquierdo Téllez ha dit:\n13 d'agost de 2018 a les 23:24\nHola, bon vespre, aquí acab de gaudir dels estels, els noms dels quals no coneixia. A part de la Ossa minor i l’estel Polar, Sirius, Casiopea i Orió eren al meu diccionari noms de constelacions i estels adjudicats a naus espacials o a operacions d’espionatge a moltes pelis. Només un pic vaig sortir a muntunya amb un planisferi i vaig tractar infructuosament de localitzar qualcú d’aquets minusculs i brillants puntets. Però com tu molt bé descrius , es tracta de la Inmensitat. En una renuncia tranquil.la, vaig amollar aquell mapa rodó i vaig abandonar els ulls a deambular feliços pel cel. “Espiretjar” és una paraula preciosa, i el silenci que es produeix quan un grup electrogen atura és també única. Llegir com expliques sensacions fa que es despertin les que hagi pogut viure semblants. I em queda un somriure a la cara 🙂\nGenials els teus companys de viatge, bona gent segur i incondicionals del jazz que interpretares al barco. No se pot demanar més !\nEls amics dels qui ens expliques\n3 d'agost de 2018 a les 17:23\nRest meravellat del relat… ja no sé si això són les nostres aigües o una descripció dels mars del sud… metàfora del paradís… (i em meravell també amb tu fotograf, escriptor i músic!).\nSalut i forces…\n2 d'agost de 2018 a les 16:07\nPer n’Ignasi :\nTens tota la raò!, Pens el mateix que tu, i amb mes fonaments…perque vaig tenir la gran sort de seure devora ell molt abans que tu!!! (jejejejeje…)\nUna forta abraçada per tu i tots els teus!!!\n2 d'agost de 2018 a les 9:22\nUna vegada més gaudint de valent llegint un dels teus relats, i és que no li falta res! que bé descrius l’ambient, situacions, personatges i sensacions … en pocs segons el teu escrit transporta al lector a aquesta Cabrera màgica, misteriosa, atractiva…quina enveja de les experiències que ens regales!\nUna forta abraçada! i fins la propera, que esper sigui aviat!\n31 de juliol de 2018 a les 22:16\nRafel, amb aquesta gran capacitat i fluidesa, me vols dir que pu… feies assegut devora jo?. Un fort abraç.